MªDolores Peña i Verònica Aliaga seran les Falleres Majors d'Alaquàs 2006
28/07/2005 13:02:00

# MªDolores Peña i Verònica Aliaga seran les Falleres Majors d'Alaquàs 2006

*   28/07/2005 13:02:00
*   [Imprimir](#)
*   Compartir
*    https://www.alaquas.org/documento.asp?id\_do=9637

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9637%2F1&title=Ajuntament%20d%27Alaqu%C3%A0s.%20Prensa.M%C2%AADolores%20Pe%C3%B1a%20i%20Ver%C3%B2nica%20Aliaga%20seran%20les%20Falleres%20Majors%20d%27Alaqu%C3%A0s%202006)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9637/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9637/9637_Form_4.jpg)](https://www.alaquas.org/ficheros/documentos/2005/2/9637/9637_Form_10.jpg "<a href='https://www.alaquas.org/ficheros/documentos/2005/2/9637/9637_Form_10.jpg' target=_blank><i class='fa fa-external-link' aria-hidden='true'></i>.MªDolores Peña i Verònica Aliaga seran les Falleres Majors d'Alaquàs 2006</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9637&idioma=1&autotraduce=0)

Junta Local Fallera va realitzar el diumenge 24 de juliol l'elecció de les màximes representants falleres per al proper exercici

Junta Local Fallera va donar a conèixer oficialment a les Falleres Majors d'Alaquàs 2006, en l'acte d'elecció que va tindre lloc el diumenge 24 de juliol a l'Auditori Nou de la ciutat.

La Fallera Major Infantil 2006 serà la xiqueta Verònica Aliaga Gálvez. Es tracta d'una xiqueta de 13 anys, que pertany a la comissió Av. Genovés a la que va representar en l'exercici 2004. És estudiant i entre les seues aficions, a més de les falles, destaca l'atletisme, un esport que practica habitualment i amb bons relsultats en la categoria de marxa.

L'Alcalde d'Alaquàs, Jorge Alarte, com a President Nat de Junta Local, amb la presència també de la Presidenta Executiva, Isabel Mondéjar, va ser l'encarregat de llegir l'acta amb la deliberació del jurat que va designar a MªDolores Peña Cebrián com a Fallera Major d'Alaquàs 2006. Aquesta jove té 22 anys i té un ampli curriculum faller. És desde xicoteta fallera de la comissió Camí Vell, de la que ha sigut tant Fallera Major Infantil l'any 1996 com Fallera Major en dues ocasions consecutives, els anys 2001 i 2002. El passat exercici va formar part de la comissió de Junta Local.

A l'acte van acudir les actuals Falleres Majors d'Alaquàs, Xelo Samper i Elena Palao, que van voler ser les primeres en felicitar les que seran les seues successores. També estigueren presents Presidents i Falleres Majors de les comissions de la ciutat i un nombrós públic de l'àmbit faller.

MªDolores Peña va ser nomenada Fallera Major després d'un procés d'elecció ja que junt a ella, altra jove, MªJesús Fernández, va presentar-se com a candidata per a aquest càrrec. El procés va consistir en tres proves, totes amb el mateix valor, que van realitzar-se a les candidates per tal de conèixer-les millor.

La primera i la segona prova van realitzar-se a portes tancades davant el jurat i van consistir  en una entrevista personal i en la realització d'una 'Cridà' com la que farien el dia d'inici de les Falles. Finalment una desfilada, a portes obertes, amb la presència de públic, en què es va comprovar el seu caminar, elegància, salutació i saber estar a l'escenari, va completar el cicle de valoracions.

El jurat, designat per Junta Local Fallera, va estar composat per cinc persones. A més, com a testics de tot el procés van estar presents en les tres proves el Vicepresident 1r i el Secretari de Junta Local i el President i la Secretària de la Falla Camí Vell ja que és la comissió a la que pertanyen les dues candidates.

Amb l'elecció de Verònica Gálvez i MªDolores Peña, Junta Local completa el grup de falleres que representaran el mon faller a partir de novembre. Tant les Falleres Majors 2006 com les Corts d'Honor 2006 seran proclamades el pròxim 22 d'octubre i començaran a desenvolupar el seu nou càrrec a partir de l'acte de presentació que Junta Local té previst realitzar el dia 5 de novembre.